Englezii s-au format din contopirea populației băștinașe celtice și a celei romanizate cu triburile germanice sosite aici în secolul al V-lea: anglii, saxonii, iuții și frizienii. Acestora li s-au mai adăugat în secolul al X-lea vikingi de origine daneză în regiunile nord-estice. Normanzi din actuala regiune Normandia (nordul Franței) au exercitat o influență puternică după anul 1066 (Bătălia de la Hastings) timp de mai multe secole.